CELEX: 
Language: el
Date: 2018-02-28 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) αριθ. 639/2014 όσον αφορά τα κριτήρια επιλεξιμότητας για στήριξη στην παραγωγή κάνναβης στο πλαίσιο του καθεστώτος βασικής ενίσχυσης και ορισμένες απαιτήσεις σχετικά με την προαιρετική συνδεδεμένη στήριξη

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η παρούσα τροποποίηση του κατ’ εξουσιοδότηση κανονισμού (ΕΕ) αριθ. 639/2014(
                  1
               ) της Επιτροπής περιλαμβάνει αλλαγές όσον αφορά δύο διαφορετικούς τομείς:
            
            
               1.1.Προαιρετική συνδεδεμένη στήριξη
            
            
               Ο κανονισμός (ΕΕ) αριθ. 1307/2013(
                  2
               ) (εφεξής «βασική πράξη») θεσπίζει κανόνες για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής (ΚΓΠ). Το Ευρωπαϊκό Κοινοβούλιο και το Συμβούλιο εξέδωσαν τον κανονισμό 2017/2393 του Ευρωπαϊκού Κοινοβουλίου και του Συμβουλίου(
                  3
               ), που τροποποιεί τον κανονισμό (ΕΕ) αριθ. 1307/2013. 
            
            
               Στο πλαίσιο της τροποποίησης αυτής, ορισμένες διατάξεις που ισχύουν για την προαιρετική συνδεδεμένη στήριξη αποσαφηνίστηκαν μέσω της ευθυγράμμισής τους με τους όρους του «μπλε κουτιού» της συμφωνίας για τη γεωργία. Στην πράξη, αυτό επιτεύχθηκε με:
            
            
               (1)Την αντικατάσταση της προϋπόθεσης ότι η συνδεδεμένη στήριξη μπορεί να χορηγηθεί μόνον στον βαθμό που απαιτείται για τη δημιουργία κινήτρου για τη διατήρηση των τρεχόντων επιπέδων παραγωγής στους εν λόγω τομείς ή περιοχές, με την αρχή ότι η προαιρετική συνδεδεμένη στήριξη αποτελεί καθεστώς περιοριστικό της παραγωγής.
            
            
               (2)Την σαφή ένδειξη ότι, σύμφωνα με τον περιοριστικό της παραγωγής χαρακτήρα του καθεστώτος,  η προαιρετική συνδεδεμένη στήριξη πρέπει να βασίζεται σε καθορισμένες περιοχές και αποδόσεις ή σε σταθερό αριθμό ζώων και να τηρεί τα δημοσιονομικά ανώτατα όρια σε επίπεδο μέτρου.
            
            
               Οι αλλαγές αυτές απαιτούν την αντίστοιχη προσαρμογή της κατ’ εξουσιοδότηση πράξης, πράγμα το οποίο είναι και σκοπός της παρούσας τροποποιητικής πράξης.
            
            
               1.2.Κάνναβη
            
            
               Κατόπιν αιτήματος ενός κράτους μέλους προτείνεται η τροποποίηση του άρθρου 9 παράγραφος 1 του κατ’ εξουσιοδότηση κανονισμού (ΕΕ) αριθ. 639/2014. 
            
            
               Στόχος της τροποποίησης είναι να επιτραπεί η χρησιμοποίηση κανναβόσπορου διατηρητέων ποικιλιών κάνναβης που έχουν πιστοποιηθεί σύμφωνα με την οδηγία 2008/62/ΕΚ
                  4
                της Επιτροπής, σε περιοχές που είναι επιλέξιμες για άμεσες ενισχύσεις. 
            
            
               Η ως άνω τροποποίηση δεν επιφέρει καμία παρέκκλιση για τις διατηρητέες ποικιλίες κάνναβης όσον αφορά το υπόλοιπο των προϋποθέσεων επιλεξιμότητας για άμεσες ενισχύσεις που θεσπίζονται στην ως άνω διάταξη.  
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               2.1.Διαβούλευση των κρατών μελών
            
            
               Ζητήθηκε η γνώμη της ομάδας εμπειρογνωμόνων για τις άμεσες ενισχύσεις στις 29 Νοεμβρίου 2017. Γενικά, τα κράτη μέλη δέχτηκαν ευνοϊκά την πρόταση και, είτε δεν υπέβαλαν περαιτέρω ουσιώδεις παρατηρήσεις, είτε υπέβαλαν παρατηρήσεις τις οποίες θα μπορούσε να εξετάσει η Επιτροπή. 
            
            
               Όσον αφορά την ομάδα εμπειρογνωμόνων της 23ης Ιανουαρίου 2018, η Επιτροπή συνόψισε τα αποτελέσματα της διυπηρεσιακής διαβούλευσης
                  5
               , και δεν έλαβε παρατηρήσεις από τους εμπειρογνώμονες.
            
            
               2.2.Δημόσια διαβούλευση
            
            
               Η τροποποιητική πράξη θα πρέπει να εξαιρεθεί από την υποχρέωση δημόσιας διαβούλευσης για τους εξής λόγους:
            
         
         
            
               Από τη μία πλευρά, η διαδικασία της διυπηρεσιακής διαβούλευσης δεν μπόρεσε να ξεκινήσει πριν από την έγκριση της τροποποίησης της βασικής πράξης, δηλαδή στις [29/12/2017]. 
            
            
               Από την άλλη πλευρά, μόλις ολοκληρωθεί η διαδικασία που οδηγεί στην έγκριση της τροποποίησης της κατ’ εξουσιοδότηση πράξης, είναι σημαντικό να ολοκληρωθεί το συντομότερο δυνατόν, για τους ακόλουθους λόγους:
            
            
               Η τροποποίηση της βασικής πράξης εισήγαγε τη δυνατότητα για επανεξέταση από τα κράτη μέλη των αποφάσεών τους όσον αφορά την προαιρετική συνδεδεμένη στήριξη. Μια πρώτη τέτοιου είδους επανεξέταση ενδέχεται να αφορά το έτος υποβολής αιτήσεων 2019, υπό την προϋπόθεση ότι τα ενδιαφερόμενα κράτη μέλη θα έχουν κοινοποιήσει τις αποφάσεις τους έως τις 01/08/2018. Είναι απαραίτητο να τεθεί σε ισχύ η τροποποίηση της κατ’εξουσιοδότηση πράξης το ταχύτερο δυνατόν πριν από την ως άνω ημερομηνία για να διασφαλιστεί η ασφάλεια δικαίου αυτής της επικείμενης επανεξέτασης (και των επόμενων).
            
            
               Οι τροποποιήσεις της κατ’εξουσιοδότηση πράξης αποτελούν συνέπεια των αποσαφηνίσεων στη βασική πράξη, που ισχύουν από το έτος υποβολής αιτήσεων 2015. Η ασφάλεια δικαίου όσον αφορά την τρέχουσα υλοποίηση της συνδεδεμένης στήριξης απαιτεί όλα τα μέρη (κράτη μέλη, γεωργοί, κλπ) να γνωρίζουν τους ισχύοντες (αποσαφηνισμένους) κανόνες. Συνεπώς, η έγκριση της παρούσας τροποποιητικής πράξης θα πρέπει να εξασφαλιστεί χωρίς περαιτέρω καθυστέρηση.
            
            
               Οι τροποποιημένοι κανόνες για την κάνναβη μπορούν να εφαρμοστούν αποτελεσματικά από το έτος υποβολής αιτήσεων 2018 μόνον σε περίπτωση που η τροποποιητική πράξη δημοσιευθεί αρκετά έγκαιρα κατά το έτος υποβολής αιτήσεων (δηλαδή οι γεωργοί μπορούν να εξακολουθούν να την λαμβάνουν υπόψη όσον αφορά τις αιτήσεις χορηγήσεως ενίσχυσης πριν από τη λήξη της σχετικής προθεσμίας τον Μάιο/Ιούνιο).
            
            
               Επιπλέον, η τροποποίηση όσον αφορά την προαιρετική συνδεδεμένη στήριξη συνίσταται μόνον στην εναρμόνιση των αποσαφηνίσεων που εισήχθησαν στη βασική πράξη. Η εισαγωγή ουσιαστικών τροποποιήσεων στους ισχύοντες κανόνες θα υπερέβαινε τους στόχους της παρούσας τροποποιητικής πράξης. Συνεπώς, η δημόσια διαβούλευση δεν θα προσέφερε προστιθέμενη αξία. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               3.1.Προαιρετική συνδεδεμένη στήριξη
            
            
               Η αποσαφήνιση των κανόνων που ισχύουν για την προαιρετική συνδεδεμένη στήριξη στη βασική πράξη απαιτεί τις ακόλουθες τροποποιήσεις στην κατ’ εξουσιοδότηση πράξη:
            
            
               (1)Κωδικοποίηση και/ή ευθυγράμμιση ορισμένων διατάξεων: Μετά την τροποποίησή της, πρέπει να επικαιροποιηθούν ορισμένες αναφορές στη βασική πράξη, καθώς και ορισμένοι όροι. Είναι επίσης σκόπιμο να ληφθούν υπόψη οι κανόνες που έχουν αποσαφηνιστεί για τον ορισμό της δυσκολίας, καθώς και να ευθυγραμμιστεί αναλόγως ο ορισμός των κανόνων σώρευσης της στήριξης. 
            
            
               (2)Κοινοποίηση: είναι δυνατόν να απλουστευθούν ορισμένες υποχρεώσεις των κρατών μελών όσον αφορά την κοινοποίηση των αποφάσεών τους στην Επιτροπή σχετικά με τη στήριξη. 
            
            
               Δεδομένου ότι η αποσαφήνιση της βασικής πράξης ισχύει από το έτος υποβολής αιτήσεων 2015, η αντίστοιχη τροποποίηση της κατ’ εξουσιοδότηση πράξης θα πρέπει να εφαρμοστεί με αναδρομική ισχύ· εκτός από τον ορισμό της σώρευσης της στήριξης για λόγους ασφάλειας δικαίου.
            
            
               3.2.Κάνναβη
            
            
               Προκειμένου να επιτευχθεί ο στόχος του να χρησιμοποιούνται και οι κανναβόσποροι διατηρητέων ποικιλιών κάνναβης που έχουν πιστοποιηθεί σύμφωνα με την οδηγία 2008/62/EΚ
                  6
                της Επιτροπής σε περιοχές που είναι επιλέξιμες για άμεσες ενισχύσεις, προτείνεται η τροποποίηση του άρθρου 9 παράγραφος 1 του κατ’εξουσιοδότηση κανονισμού (ΕΕ) αριθ. 639/2014.
            
            
               Η παρούσα τροποποίηση θα τεθεί σε εφαρμογή από την 1/1/2018.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               4.1.Προαιρετική συνδεδεμένη στήριξη 
            
            
               Ουδεμία
            
            
               4.2.Κάνναβη
            
            
               Ουδεμία
            
         
         
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 28.2.2018
            
            
               για την τροποποίηση του κατ’ εξουσιοδότηση κανονισμού (ΕΕ) αριθ. 639/2014 όσον αφορά τα κριτήρια επιλεξιμότητας για στήριξη στην παραγωγή κάνναβης στο πλαίσιο του καθεστώτος βασικής ενίσχυσης και ορισμένες απαιτήσεις σχετικά με την προαιρετική συνδεδεμένη στήριξη
            
            
               Η ΕΥΡΩΠΑΪΚH ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 του Συμβουλίου και του κανονισμού (ΕΚ) αριθ. 73/2009
                  7
                του Συμβουλίου, και ιδίως το άρθρο 35 παράγραφος 3, το άρθρο 52 παράγραφος 9 και το άρθρο 67 παράγραφοι 1 και 2,
            
            
               Εκτιμώντας τα εξής:
            
            
               (1)Το άρθρο 9 παράγραφος 1 του κατ’ εξουσιοδότηση κανονισμού (ΕΕ) αριθ. 639/2014
                  8
                της Επιτροπής προβλέπει οι σπόροι προς σπορά που χρησιμοποιούνται για την παραγωγή κάνναβης να έχουν πιστοποιηθεί σύμφωνα με την οδηγία 2002/57/ΕΚ του Συμβουλίου
                  9
               . Ωστόσο, η οδηγία 2008/62/ΕΚ της Επιτροπής
                  10
                προβλέπει εναλλακτική πιστοποίηση των σπόρων κάνναβης στην περίπτωση των διατηρητέων ποικιλιών. Ως εκ τούτου, είναι σκόπιμο να συμπεριληφθεί παραπομπή στην εν λόγω οδηγία σύμφωνα με το άρθρο 9 παράγραφος 1 του κατ’ εξουσιοδότηση κανονισμού (ΕΕ) αριθ. 639/2014.
            
            
               (2)Σύμφωνα με το άρθρο 52 του κανονισμού (ΕΕ) αριθ. 1307/2013, τα κράτη μέλη μπορούν να χορηγούν συνδεδεμένη στήριξη σε γεωργούς σύμφωνα με τους όρους που προβλέπονται στον τίτλο IV κεφάλαιο 1 του εν λόγω κανονισμού και στον κατ' εξουσιοδότηση κανονισμό (ΕΕ) αριθ. 639/2014. 
            
            
               (3)Το άρθρο 52 του κανονισμού (ΕΕ) αριθ. 1307/2013 τροποποιήθηκε με τον κανονισμό (ΕΕ) 2017/2393 του Ευρωπαϊκού Κοινοβουλίου και του Συμβουλίου
                  11
               προκειμένου να αποσαφηνίσει περαιτέρω τις αρμοδιότητες των κρατών μελών σε ό,τι αφορά τον περιοριστικό της παραγωγής χαρακτήρα της προαιρετικής συνδεδεμένης στήριξης. Είναι, συνεπώς, αναγκαίο, να ευθυγραμμιστεί η ορολογία που χρησιμοποιείται στο τμήμα 1 του κεφαλαίου 5 και στο άρθρο 67 του κατ’εξουσιοδότηση κανονισμού (ΕΕ) αριθ. 639/2014 καθώς και στο παράρτημα I του ως άνω κανονισμού με την νέα διατύπωση του άρθρου 52 του κανονισμού (ΕΕ) αριθ. 1307/2013. Βάσει της εμπειρίας από την εφαρμογή του άρθρου 53 του κανονισμού (ΕΕ) αριθ. 1307/2013, είναι επίσης σκόπιμο να επικαιροποιηθεί το περιεχόμενο των πληροφοριών που πρέπει να υποβληθούν από τα κράτη μέλη στην Επιτροπή σύμφωνα με το παράρτημα I του κατ’εξουσιοδότηση κανονισμού (EΕ) αριθ. 639/2014.
            
            
               (4)Σύμφωνα με το άρθρο 52 παράγραφος 3 του κανονισμού (ΕΕ) αριθ. 1307/2013, η προαιρετική συνδεδεμένη στήριξη μπορεί να χορηγείται μόνο σε εκείνους τους τομείς ή σε εκείνες τις περιφέρειες κράτους μέλους όπου συγκεκριμένα είδη γεωργικής δραστηριότητας ή συγκεκριμένοι γεωργικοί τομείς αντιμετωπίζουν ορισμένες δυσκολίες. Σύμφωνα με το άρθρο 52 παράγραφος 3 του κατ’ εξουσιοδότηση κανονισμού (ΕΕ) αριθ. 639/2014, ορισμένοι τύποι γεωργικής δραστηριότητας ή συγκεκριμένοι γεωργικοί τομείς θεωρείται ότι υφίστανται «δυσκολίες» αν υπάρχει κίνδυνος εγκατάλειψης ή μείωσης της παραγωγής. Ως συνέπεια της αποσαφήνισης των αρμοδιοτήτων των κρατών μελών σχετικά με τον περιοριστικό της παραγωγής χαρακτήρα της προαιρετικής συνδεδεμένης στήριξης, ο περιορισμός αυτός δεν αιτιολογείται. Είναι, συνεπώς, σκόπιμο να απαλειφθεί το άρθρο 52 παράγραφος 3 στοιχείο θ) του κατ' εξουσιοδότηση κανονισμού (ΕΕ) αριθ. 639/2014 Είναι επίσης σκόπιμο να επικαιροποιηθεί η απαγόρευση της σωρευτικής στήριξης, όπως προβλέπεται στο άρθρο 54 παράγραφος 3 του εν λόγω κανονισμού.
            
            
               (5)Επομένως, ο κατ’ εξουσιοδότηση κανονισμός (ΕΕ) αριθ. 639/2014 θα πρέπει να τροποποιηθεί αναλόγως.
            
            
               (6)Δεδομένου ότι η απαλοιφή του άρθρου 52 παράγραφος 5 του κανονισμού (ΕΕ) αριθ. 1307/2013 και η αναδιατύπωση του άρθρου 52 παράγραφος 6 του εν λόγω κανονισμού από τον κανονισμό (ΕΕ) 2017/2393 εφαρμόζονται από την 1η Ιανουαρίου 2015, είναι σκόπιμο οι αντίστοιχες τροποποιήσεις του κατ’ εξουσιοδότηση κανονισμού (ΕΕ) αριθ. 639/2014 να εφαρμοστούν στις αιτήσεις ενίσχυσης οι οποίες αφορούν τα ημερολογιακά έτη που έπονται του ημερολογιακού έτους 2014, με εξαίρεση τη διάταξη για τη σώρευση της στήριξης. Για λόγους ασφάλειας δικαίου, η σώρευση της στήριξης θα πρέπει να εξακολουθήσει να καθορίζεται με βάση τη σύγκριση μεταξύ των αντίστοιχων στόχων των μέτρων συνδεδεμένης στήριξης ή άλλων μέτρων της Ένωσης και των σχετικών πολιτικών. Από την άποψη αυτή, στόχος της προαιρετικής συνδεδεμένης στήριξης πρέπει να θεωρείται η διατήρηση των υφιστάμενων επιπέδων παραγωγής, σύμφωνα με το άρθρο 52 παράγραφος 5 του κανονισμού (ΕΕ) αριθ. 1307/2013 πριν από την τροποποίησή του από τον κανονισμό (ΕΕ) 2017/2393. Η τροποποίηση του άρθρου 54 παράγραφος 3 του κατ’εξουσιοδότηση κανονισμού (ΕΕ) αριθ. 639/2014 πρέπει, συνεπώς, να εφαρμοστεί στις αιτήσεις ενίσχυσης οι οποίες αφορούν το ημερολογιακό έτος 2019 και τα ημερολογιακά έτη που έπονται αυτού.
            
            
               (7)Όσον αφορά τη νέα διάταξη για την πιστοποίηση των σπόρων κάνναβης, είναι σκόπιμο να εφαρμοστεί όσον αφορά τις αιτήσεις ενίσχυσης που αφορούν το ημερολογιακό έτος 2018 και τα επόμενα ημερολογιακά έτη,
            
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
                  Τροποποίηση του κατ’ εξουσιοδότηση κανονισμού (ΕΕ) αριθ. 639/2014
            
            
               Ο κατ' εξουσιοδότηση κανονισμός (ΕΕ) αριθ. 639/2014 τροποποιείται ως εξής: 
            
            
               1) Στο άρθρο 9, η παράγραφος 1 αντικαθίσταται από το ακόλουθο κείμενο: 
            
         
         
            
               «1. Για τους σκοπούς του άρθρου 32 παράγραφος 6 του κανονισμού (ΕΕ) αριθ. 1307/2013, η επιλεξιμότητα των εκτάσεων που χρησιμοποιούνται για την παραγωγή κάνναβης προϋποθέτει τη χρήση σπόρων προς σπορά των ποικιλιών που περιλαμβάνονται στον “Κοινό κατάλογο ποικιλιών καλλιεργούμενων φυτικών ειδών” στις 15 Μαρτίου του έτους για το οποίο χορηγείται η ενίσχυση, ο οποίος έχει δημοσιευθεί σύμφωνα με το άρθρο 17 της οδηγίας 2002/53/ΕΚ του Συμβουλίου*. Οι σπόροι προς σπορά πιστοποιούνται σύμφωνα με την οδηγία 2002/57/ΕΚ του Συμβουλίου**, ή σύμφωνα με το άρθρο 10 της οδηγίας 2008/62/ΕΚ της Επιτροπής*** στην περίπτωση των διατηρητέων ποικιλιών.
            
            
               * Οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (ΕΕ L 193 της 20.7.2002, σ. 1).
            
            
               ** Οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (ΕΕ L 193 της 20.7.2002, σ. 74).
            
            
               *** Οδηγία 2008/62/ΕΚ της Επιτροπής, της 20ής Ιουνίου 2008, για την πρόβλεψη ορισμένων παρεκκλίσεων για την αποδοχή γεωργικών ντόπιων αβελτίωτων φυλών και ποικιλιών που είναι φυσικώς προσαρμοσμένες στις τοπικές και περιφερειακές συνθήκες και απειλούνται από γενετική διάβρωση καθώς και για τη διάθεση στην αγορά σπόρων και σπόρων γεωμήλων των εν λόγω ντόπιων φυλών και ποικιλιών (ΕΕ L 162 της 21.6.2008, σ. 13).»·
            
            
               2) στο άρθρο 52, η παράγραφος 3 απαλείφεται·
            
            
            
               3) στο άρθρο 53 παράγραφος 2, το τρίτο εδάφιο αντικαθίσταται με το ακόλουθο κείμενο:
            
            
               «Με την επιφύλαξη του άρθρου  52 παράγραφος 6 του κανονισμού (ΕΕ) αριθ. 1307/2013, για το ανά μονάδα ποσό στήριξης που αναφέρεται στο δεύτερο εδάφιο της παρούσας παραγράφου, τα κράτη μέλη μπορούν να αποφασίσουν να εφαρμόσουν διαφοροποιημένα ανά μονάδα ποσά για ορισμένες κατηγορίες γεωργών ή σε επίπεδο γεωργικής εκμετάλλευσης, προκειμένου να ληφθούν υπόψη οι οικονομίες κλίμακας που απορρέουν από το μέγεθος των διαρθρώσεων παραγωγής στους στοχοθετημένους συγκεκριμένους τύπους γεωργικής δραστηριότητας ή συγκεκριμένους γεωργικούς τομείς, ή, εάν το μέτρο αφορά μια περιφέρεια ή έναν ολόκληρο τομέα, στην οικεία περιφέρεια ή τομέα. Το άρθρο 67 παράγραφος 1 του παρόντος κανονισμού εφαρμόζεται, τηρουμένων των αναλογιών, για την κοινοποίηση των αποφάσεων αυτών.»· 
            
            
            
               4) στο άρθρο 53α, οι παράγραφοι 2 και 3 αντικαθίστανται από το ακόλουθο κείμενο:
            
            
               «2. Όταν η έκταση ή ο αριθμός των ζώων που ήταν επιλέξιμα για στήριξη στο πλαίσιο προαιρετικού μέτρου συνδεδεμένης στήριξης κατά το σχετικό έτος υποβολής αιτήσεων ισούται με ή υπερβαίνει την έκταση ή τον αριθμό των ζώων που αναφέρονται στο άρθρο 52 παράγραφος 6 του κανονισμού (ΕΕ) αριθ. 1307/2013, όπως κοινοποιείται σύμφωνα με το σημείο 3) στοιχείο ι) του παραρτήματος I του παρόντος κανονισμού, το μέτρο στήριξης δεν επωφελείται από τη μεταφορά κονδυλίων από οποιοδήποτε άλλο μέτρο(-α) στήριξης.
            
            
            
               3. Όταν η έκταση ή ο αριθμός των ζώων που ήταν επιλέξιμα για στήριξη στο πλαίσιο προαιρετικού μέτρου συνδεδεμένης στήριξης κατά το σχετικό έτος υποβολής αιτήσεων είναι μικρότερος σε σύγκριση με την έκταση ή τον αριθμό των ζώων που αναφέρονται στο άρθρο 52 παράγραφος 6 του κανονισμού (ΕΕ) αριθ. 1307/2013, όπως κοινοποιείται σύμφωνα με το σημείο 3) στοιχείο ι) του παραρτήματος I του παρόντος κανονισμού, η μεταβίβαση κονδυλίων δεν έχει ως αποτέλεσμα να καταστεί το ανά μονάδα ποσό μικρότερο από την αναλογία μεταξύ του ποσού που καθορίζεται για τη χρηματοδότηση, όπως κοινοποιείται σύμφωνα με το σημείο 3 στοιχείο θ) του εν λόγω παραρτήματος και η έκταση ή ο αριθμός των ζώων που αναφέρονται στο άρθρο 52 παράγραφος 6 του κανονισμού (ΕΕ) αριθ. 1307/2013.»·
            
            
            
               5) στο άρθρο 54, η παράγραφος 3 αντικαθίσταται από το ακόλουθο κείμενο:
            
            
               «3. Όταν η στήριξη βάσει ορισμένου μέτρου συνδεδεμένης στήριξης μπορεί επίσης να χορηγηθεί βάσει άλλου μέτρου συνδεδεμένης στήριξης ή βάσει μέτρου που εφαρμόζεται στο πλαίσιο άλλων μέτρων και πολιτικών της Ένωσης, τα κράτη μέλη μεριμνούν ώστε ο ενδιαφερόμενος γεωργός να μπορεί να λάβει στήριξη που αποβλέπει στην αντιμετώπιση της ίδιας δυσκολίας που αναφέρεται στο άρθρο 52 παράγραφος 3 του κανονισμού (ΕΕ) αριθ. 1307/2013 και όπως ορίζεται για το εν λόγω μέτρο συνδεδεμένης στήριξης, στο πλαίσιο ενός μόνο από τα μέτρα αυτά ανά τομέα, περιφέρεια, συγκεκριμένο τύπο γεωργικής δραστηριότητας ή συγκεκριμένο γεωργικό τομέα που αφορά σύμφωνα με την εν λόγω διάταξη.»·
            
            
            
               6) στο άρθρο 67 παράγραφος 3, το σημείο γ) αντικαθίσταται από το ακόλουθο κείμενο:
            
            
               «γ) για κάθε μέτρο, αιτιολόγηση ότι η μεταφορά αυτή είναι σύμφωνη με τον περιοριστικό της παραγωγής χαρακτήρα του καθεστώτος που αναφέρεται στο άρθρο 52 παράγραφος 6 του κανονισμού (ΕΕ) αριθ. 1307/2013, και ότι οι αποφάσεις που κοινοποιούνται στην Επιτροπή σύμφωνα με το άρθρο 54 του εν λόγω κανονισμού, καθώς και οι παράγραφοι 1 και 2 του παρόντος άρθρου δεν παύουν να ισχύουν.»·
            
            
         
         
            
               7) Το παράρτημα I αντικαθίσταται από το κείμενο που παρατίθεται στο παράρτημα του παρόντος κανονισμού.
            
            
            
               Άρθρο 2 
                  Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Τα σημεία 2, 3, 4, 6 και 7 του άρθρου 1 εφαρμόζονται στις αιτήσεις ενισχύσεων οι οποίες αφορούν τα ημερολογιακά έτη που έπονται του ημερολογιακού έτους 2014. 
            
            
               Το σημείο 1 του άρθρου 1 εφαρμόζεται στις αιτήσεις ενισχύσεων οι οποίες αφορούν το ημερολογιακό έτος 2018 και τα επόμενα ημερολογιακά έτη.
            
            
               Το σημείο 5 του άρθρου 1 εφαρμόζεται στις αιτήσεις ενισχύσεων οι οποίες αφορούν το ημερολογιακό έτος 2019 και τα επόμενα ημερολογιακά έτη.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 28.2.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        Κατ’ εξουσιοδότηση κανονισμός (ΕΕ) αριθ. 639/2014 της Επιτροπής, της 11ής Μαρτίου 2014, για τη συμπλήρωση του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την τροποποίηση του παραρτήματος X του εν λόγω κανονισμού (ΕΕ L 181 της 20.6.2014, σ. 1).
               
               
                  
                     (2)
                  
                        Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
               
               
                  
                     (3)
                  
                        Κανονισμός (ΕΕ) 2017/2393 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2017, για την τροποποίηση των κανονισμών (ΕΕ) αριθ. 1305/2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), (ΕΕ) αριθ. 1306/2013 σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, (ΕΕ) αριθ. 1307/2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής, (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων και (ΕΕ) αριθ. 652/2014 για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό [πλήρης τίτλος] (ΕΕ L 350, της 29.12.2017, σ.15)
               
               
                  
                     (4)
                  
                        Οδηγία 2008/62/ΕΚ της Επιτροπής, της 20ής Ιουνίου 2008, για την πρόβλεψη ορισμένων παρεκκλίσεων για την αποδοχή γεωργικών ντόπιων αβελτίωτων φυλών και ποικιλιών που είναι φυσικώς προσαρμοσμένες στις τοπικές και περιφερειακές συνθήκες και απειλούνται από γενετική διάβρωση καθώς και για τη διάθεση στην αγορά σπόρων και σπόρων γεωμήλων των εν λόγω ντόπιων φυλών και ποικιλιών (ΕΕ L 162 της 21.6.2008, σ. 13).
               
               
                  
                     (5)
                  
                        Η μόνη ουσιαστική αλλαγή αφορούσε την ημερομηνία από την οποία η τροποποίηση του άρθρου 54 παράγραφος 3 του κατ’ εξουσιοδότηση κανονισμού (ΕΕ) αριθ. 639/2014 της Επιτροπής (σώρευση της στήριξης) θα άρχιζε να εφαρμόζεται.
               
               
                  
                     (6)
                  
                        Οδηγία 2008/62/ΕΚ της Επιτροπής, της 20ής Ιουνίου 2008, για την πρόβλεψη ορισμένων παρεκκλίσεων για την αποδοχή γεωργικών ντόπιων αβελτίωτων φυλών και ποικιλιών που είναι φυσικώς προσαρμοσμένες στις τοπικές και περιφερειακές συνθήκες και απειλούνται από γενετική διάβρωση καθώς και για τη διάθεση στην αγορά σπόρων και σπόρων γεωμήλων των εν λόγω ντόπιων φυλών και ποικιλιών (ΕΕ L 162 της 21.6.2008, σ. 13).
               
               
                  
                     (7)
                  
                        ΕΕ L 347 της 20.12.2013, σ. 608.
               
               
                  
                     (8)
                  
                        Κατ’ εξουσιοδότηση κανονισμός (ΕΕ) αριθ. 639/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την τροποποίηση του παραρτήματος X του εν λόγω κανονισμού (ΕΕ L 181 της 20.6.2014, σ. 1).
               
               
                  
                     (9)
                  
                        Οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (ΕΕ L 193 της 20.7.2002, σ. 74).
               
               
                  
                     (10)
                  
                        Οδηγία 2008/62/ΕΚ της Επιτροπής, της 20ής Ιουνίου 2008, για την πρόβλεψη ορισμένων παρεκκλίσεων για την αποδοχή γεωργικών ντόπιων αβελτίωτων φυλών και ποικιλιών που είναι φυσικώς προσαρμοσμένες στις τοπικές και περιφερειακές συνθήκες και απειλούνται από γενετική διάβρωση καθώς και για τη διάθεση στην αγορά σπόρων και σπόρων γεωμήλων των εν λόγω ντόπιων φυλών και ποικιλιών (ΕΕ L 162 της 21.6.2008, σ. 13).
               
               
                  
                     (11)
                  
                        Κανονισμός (ΕΕ) 2017/2393 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2017, για την τροποποίηση των κανονισμών (ΕΕ) αριθ. 1305/2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), (ΕΕ) αριθ. 1306/2013 σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, (ΕΕ) αριθ. 1307/2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής, (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων και (ΕΕ) αριθ. 652/2014 για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό (ΕΕ L 350 της 29.12.2017, σ. 15).
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
            
            
               «ΠΑΡΑΡΤΗΜΑ I
            
            
               Περιεχόμενο των πληροφοριών που πρέπει να υποβάλλονται στην Επιτροπή σύμφωνα με το άρθρο 67 παράγραφος 1
            
            
               Στις πληροφορίες περιλαμβάνονται τα εξής: 
            
            
               1) το ποσοστό του εθνικού ανώτατου ορίου που αναφέρεται στο άρθρο 53 του κανονισμού (ΕΕ) αριθ. 1307/2013 για κάθε έτος έως το 2020·
            
            
               2) ο τίτλος κάθε μέτρου στήριξης· 
            
            
               3) περιγραφή κάθε μέτρου στήριξης που περιλαμβάνει τουλάχιστον: 
            
            
               α) τη στοχευμένη περιφέρεια ή τον στοχευμένο τομέα·
            
            
               β) τους συγκεκριμένους τύπους γεωργικής δραστηριότητας ή/και τους συγκεκριμένους γεωργικούς τομείς που έχουν επιλεγεί, καθώς και περιγραφή των δυσκολιών που ανέκυψαν και, ανάλογα με την περίπτωση, τα κριτήρια τα οποία καθορίζονται από τα κράτη μέλη για τον προσδιορισμό των περιφερειών που αναφέρονται στο άρθρο 52 παράγραφος 1 του παρόντος κανονισμού·
            
            
               γ) τη σχετική οικονομική, κοινωνική και περιβαλλοντική σημασία·
            
            
               δ) τυχόν εφαρμογή της παρέκκλισης που προβλέπεται στο άρθρο 52 παράγραφος 4 του κανονισμού (ΕΕ) αριθ. 1307/2013· 
            
            
               ε) τη διάρκειά της·
            
            
               στ) τις ισχύουσες προϋποθέσεις επιλεξιμότητας·  
            
            
               ζ) για τα κράτη μέλη που εφαρμόζουν το άρθρο 53 παράγραφος 2 τρίτο εδάφιο του παρόντος κανονισμού, τα κριτήρια που εφαρμόζονται για τον καθορισμό κάθε διαφοροποιημένου ανά μονάδα ποσού σύμφωνα με το εν λόγω εδάφιο·
            
            
               η) το εκτιμώμενο ανά μονάδα ποσό της στήριξης που υπολογίζεται σύμφωνα με το άρθρο 53 παράγραφος 2 τρίτο εδάφιο του παρόντος κανονισμού· 
            
            
               θ) το ποσό που καθορίζεται για τη χρηματοδότηση·
            
            
               ι) τις καθορισμένες περιοχές και αποδόσεις ή το σταθερό αριθμό ζώων σύμφωνα με το άρθρο 52 παράγραφος 6 του κανονισμού (ΕΕ) αριθ. 1307/2013· 
            
         
         
            
               ια) ανάλογα με την περίπτωση, τη μέγιστη έκταση που καθορίζεται για τη χορήγηση στήριξης υπέρ των ελαιούχων σπόρων που αναφέρονται στο άρθρο 53 παράγραφος 3 του παρόντος κανονισμού·
            
            
               ιβ) τυχόν υφιστάμενα μέτρα που εφαρμόζονται στο πλαίσιο άλλων καθεστώτων στήριξης της Ένωσης ή στο πλαίσιο μέτρων που χρηματοδοτούνται από κρατικές ενισχύσεις στην ίδια περιφέρεια ή στον ίδιο τομέα με το μέτρο συνδεδεμένης στήριξης και, ανάλογα με την περίπτωση, τα κριτήρια και τους διοικητικούς κανόνες που διασφαλίζουν ότι η στήριξη που  αποβλέπει στην αντιμετώπιση της ίδιας δυσκολίας που αναφέρεται στο άρθρο 52 παράγραφος 3 του κανονισμού (ΕΕ) αριθ. 1307/2013 δεν χορηγείται επίσης στο πλαίσιο άλλων καθεστώτων στήριξης της Ένωσης, σύμφωνα με το άρθρο 52 παράγραφος 9 του εν λόγω κανονισμού·
            
            
               4) ανάλογα με την περίπτωση, τη λεπτομερή περιγραφή της ιδιαίτερης κατάστασης στη στοχευμένη περιφέρεια ή στον στοχευμένο τομέα και τα χαρακτηριστικά των συγκεκριμένων τύπων γεωργικής δραστηριότητας ή των συγκεκριμένων γεωργικών τομέων, τα οποία καθιστούν το ποσοστό που αναφέρεται στο άρθρο 53 παράγραφος 1 του κανονισμού (ΕΕ) αριθ. 1307/2013 ανεπαρκές για την αντιμετώπιση των δυσκολιών που έχουν προσδιοριστεί και τα οποία δικαιολογούν αυξημένο επίπεδο στήριξης, σύμφωνα με το άρθρο 54 παράγραφος 2 του εν λόγω κανονισμού· 
            
            
               5) ανάλογα με την περίπτωση, την απόδειξη της ύπαρξης μιας από τις ανάγκες που αναφέρονται στο άρθρο 55 παράγραφος 1 στοιχεία α), β), γ) ή δ) του κανονισμού (ΕΕ) αριθ. 1307/2013.»